నిత్యావసరాలు, అత్యవసరాలపై బాదుడుచింతపండుపై 12.. హెయిర్ బ్యాండ్పై 28ువిద్య, వైద్యం మరింత భారంజీఎస్టీ అమల్లో వ్యాపారుల మాయాజాలం(ఆంధ్రజ్యోతి బిజినెస్ డెస్క్) మహిళలు విరివిగా ఉపయోగించే హెయిర్ రబ్బర్ బ్యాండ్లపై జీఎస్టీ ఎంతో తెలుసా!? అత్యధికంగా 28%! మహిళలు ఉపయోగించే లైటర్లు, నెయిల్ పాలిష్పైనా 28% వడ్డింపు! డయాలసి్సపై గతంలో పన్ను 5% ఉండేది. జీఎస్టీలో దీనిని 12%కు పెంచారు. హృద్రోగులు ఉపయోగించే పేస్ మేకర్పై గతంలో 5.5% పన్ను ఉండేది. జీఎస్టీలో దానిని 18 శాతానికి పెంచారు.జీఎస్టీ అమలుతో బహుళ పన్నుల వ్యవస్థ పోయి, ఒకే పన్ను అమల్లో ఉంటుందని, దానివల్ల వినియోగదారుల కు లబ్ధి చేకూరుతుందని ప్రభుత్వాలు ఊదరగొట్టాయి. పరోక్ష పన్నుల విప్లవాన్ని వినియోగదారుల ప్రయోజనాల కోసమే ముందుకు తెస్తున్నట్టు గతంలో మన్మోహన్సింగ్ ప్రభుత్వం చెప్పుకొంది. దానినే మోదీ ప్రభుత్వం ప్రచారంలో పెట్టింది. ఆచరణలో మాత్రం వినియోగదారులపై భారం పెరిగింది. ఇంకా చెప్పాలంటే నిత్యావసరాలు, అత్యవసరాలపై పన్ను బాదేసింది. జీఎస్టీ పన్ను నిర్ధారణలో ప్రజల అవసరాన్నే పెట్టుబడిగా భావించినట్టు కనిపిస్తోంది. బెంగాలీలకు అత్యంత ప్రీతిపాత్రమైన తీపి వంటకం సందేష్. దీనిపై 5% జీఎస్టీ విధించారు. దక్షిణాది రాష్ట్రాల ప్రజలకు ఇష్టమైన ఇడ్లీ, దోశ పిండిపై 18% పన్ను, ఖర్జూర పండ్లపై 12% జీఎస్టీ బాదేశారు. వంటింట్లో ముఖ్యమైన చింతపండుపైనా 12% జీఎస్టీ వేశారు. చిన్న పిల్లలు ఇష్టంగా తినే కుల్ఫీపైనా 18%వడ్డించారు. జీర్ణ సంబంధమైన సమస్యలకు ఉత్తరాది ప్రజలు విరివిగా ఉపయోగించే ఇసాబ్గోల్పైనా 5% జీఎస్టీ ఉంది. జీఎస్టీతో ఓలా, ఉబర్ ప్రయాణ మూ భారమైంది. చివరికి, వర్షాకాలంలో ప్రతి ఒక్కరూ ఉపయోగించే ప్లాస్టిక్ రెయిన్ కోట్స్పైనా 28% జీఎస్టీ వడ్డించిం ది. పెంపుడు పిల్లి, కుక్కల ఆహారాన్ని కూడా వదలలేదు. దీనిపైనా 18% వడ్డించారు. గతంలో లీజ్డ్ వాహనాలపై 12.5-13% వ్యాట్ ఉండేది. జీఎస్టీతో ఇది 43 శాతానికి పె రిగింది. చాలామంది వ్యాపారులు ఇంకా కంప్యూటర్ బిల్లింగ్కు మారకపోవడం వినియోగదారుల పాలిట శాపంగా మారింది.అధిక ధరలకే సరుకుల విక్రయంజీఎస్టీ ప్రయోజనాలను వినియోగదారులకు బదిలీ చేయాలని కేంద్రం నిర్దేశించింది. జీఎస్టీ అమల్లోకి వచ్చిన జూలై 1 నుంచి పాత నిల్వలపైనా కొత్త ధరల స్టిక్కర్లు వే యాలని ఆదేశించింది. కానీ వ్యాపారులు చేతివాటం చూపిస్తున్నారు. ధరలు తగ్గిన వస్తువులను పాత ధరలకూ, ధర లు పెరిగిన వస్తువులను కొత్త ధరలకు విక్రయిస్తున్నట్టు రాష్ట్రవ్యాప్తంగా ‘ఆంధ్రజ్యోతి’ సేకరించిన సమాచారాన్ని బట్టి వెల్లడైంది. జీఎస్టీ తర్వాత 200 గ్రాముల సోయాసాస్ ధర రూ.50కి తగ్గింది. కానీ, రాజమండ్రిలో ఒక పెద్ద మాల్లో దీనిని రూ.80కి అమ్ముతున్నారు. ప్రింటింగ్ కాట్రిడ్జి పాత ధర రూ.530. జీఎస్టీ తర్వాత రూ.450 అయినా వ్యాపారులు రూ.530కే విక్రయిస్తున్నారు.వైద్యం మరింత భారంజీఎస్టీ దెబ్బకు డయాలసిస్, పేస్మేకర్ ఇంప్లాంటేషన్, ఆర్థోపెడిక్ సపోర్ట్ పరికరాలు, కేన్సర్ చికిత్స మరింత భారంగా మారాయి. ఈ విషయాన్ని కేంద్ర ఆరోగ్య శాఖే అంగీకరించింది. ఆర్థోపెడిక్స్లో ఉపయోగించే సపోర్ట్ పరికరాలపై పన్నును 5 నుంచి 12 శాతానికి పెంచారు. బ్లడ్ క్యాన్సర్ మినహా ఇతర రకాల కేన్సర్ పేషెంట్ల సపోర్ట్ పరికరాలపై పన్ను 5 నుంచి 12 శాతానికి పెరిగింది. రేడియాలజీ యం త్రాల్లో ఉపయోగించే కిట్స్ మినహా ఇతరవ్యాధి నిర్ధారణ కిట్స్పై 28% జీఎస్టీ వేశారు.విద్యనూ విడిచి పెట్టలేదుఉన్నత విద్యా సంస్థలు, విశ్వవిద్యాలయాలను కూడా జీఎస్టీ వదిలిపెట్టలేదు. జీఎస్టీ కింద నమోదు చేసుకున్నారా లేదా తెలియజేయాలంటూ ఆచార్య నాగార్జున వర్సిటీ, కృష్ణా వర్సిటీలకు ఇటీవలే ఏపీ వాణిజ్య పన్నుల శాఖ నోటీసులు ఇచ్చింది. ఇప్పటి వరకూ వర్సిటీలకు సేల్స్ టాక్స్ గొడవలు గానీ, ఆదాయ పన్ను గొడవలు గానీ లేవు. ఒకవేళ వర్సిటీ సేవలపై జీఎస్టీ వర్తింపజేస్తే 18% పన్ను విధించే అవకాశం ఉంది. ఇదంతా కూడా విద్యార్థులపై పడే భారమే.పుస్తకాలకూ సెగపుస్తకాల రూపంలోనూ విద్యార్థులపై భారీగా భారం పడనుంది. మెడికల్, ఇంజనీరింగ్, న్యాయ విద్య, ఆధ్యాత్మిక పుస్తకాలు మరింత ప్రియం కానున్నాయి. నవలలు, పాఠ్య గ్రంధాలు, గైడ్లు, టెస్ట్ పేపర్లు, క్వశ్చన్ బ్యాంకులు రాసినందుకు సబ్జెక్టును బట్టి ఏకమొత్తంగా, లేకపోతే పేజీకి ఇంత అని, పుస్తకం ధరపై ఇంత అని వివిధ రకాలుగా రచయితకు పబ్లిషర్లు రాయల్టీ ఇస్తుంటారు. ప్రింటింగ్, బైండింగ్, రాయల్టీలపై జీఎస్టీ 12% ఉంది. పబ్లిషర్లకు ఇన్పుట్ సబ్సిడీ లేకపోవడంతో ఈ భారం వినియోగదారులపైనే పడుతుంది.
nityaavasaraalu, atyavasaraalapai baaduduchintapandupai 12.. hair bandpy 28uvidya, vaidyam marinta bhaaranjeeettii amallo vyaapaarula mayajalam(aandhrajyoti bijines desk) mahilalu virivigaa upayoginche hair rabbar bandlapy gst entho telusa!? atyadhikamgaa 28%! mahilalu upayoginche literlu, neyil palishpaina 28% vaddimpu! dialasispai gatamlo pannu 5% undedi. gstlo deenini 12%ku penchaaru. hrudrogulu upayoginche pays mekarpai gatamlo 5.5% pannu undedi. gstlo daanini 18 saataaniki penchaaru.gst amalutho bahula pannula vyavastha poyi, oke pannu amallo untundani, daanivalla viniyogadaarula ku labdhi chekurutundani prabhutvaalu oodaragottaayi. paroksha pannula viplavaanni viniyogadaarula prayojanaala kosame munduku testunnattu gatamlo manmohansing prabhutvam cheppukondi. daanine modii prabhutvam prachaaramlo pettindi. aacharanalo maatram viniyogadaarulapai bharam perigindi. inka cheppalante nityaavasaraalu, atyavasaraalapai pannu badesindi. gst pannu nirdhaaranalo prajala avasaraanne pettubadigaa bhaavinchinattu kanipistondi. bengaaleelaku atyanta preetipaatramaina teepi vantakam sandesh. deenipai 5% gst vidhinchaaru. dakshinaadi rashtrala prajalaku ishtamaina idley, dosha pindipai 18% pannu, kharjura pandlapai 12% gst baadesaaru. vantintlo mukhyamaina chintapandupainaa 12% gst vaesaaru. chinna pillalu ishtamgaa tine kulfipaina 18%vaddinchaaru. jeerna sambandhamaina samasyalaku uttaraadi prajalu virivigaa upayoginche isabgolpina 5% gst undi. jstto olaa, ubar prayaana moo bhaaramaindi. chivariki, varshaakaalamlo prati okkaruu upayoginche plastic rain kotspyna 28% gst vaddinchim dhi. pempudu pilli, kukkala aahaaraanni kuudaa vadalaledu. deenipainaa 18% vaddinchaaru. gatamlo leased vaahanaalapai 12.5-13% vyat undedi. jstto idhi 43 saataaniki pe rigindi. chaalaamandi vyaapaarulu inka computer billingku marakapovadam viniyogadaarula palita saapamgaa maarindi.adhika dharalake sarukula viccriongeety prayojanaalanu viniyogadaarulaku badili cheyalani kendram nirdesinchindi. gst amalloki vachina juulai 1 nunchi paata nilvalapainaa kotta dharala stickrallu vee yalani aadesinchindi. cony vyaapaarulu chetivatam chuupistunnaaru. dharalu taggina vastuvulanu paata dharalakuu, dhara lu perigina vastuvulanu kotta dharalaku vikrayistunnattu raashtravyaaptamgaa ‘aandhrajyoti’ sekarinchina samaachaaraanni batti velladaindi. gst tarvaata 200 graamula soyasas dhara roo.50ki taggindi. cony, rajamandrilo oka pedda maallo deenini roo.80ki ammutunnaru. printing cotridgi paata dhara roo.530. gst tarvaata roo.450 aina vyaapaarulu roo.530kee vikrayistunnaaru.vaidyam marinta bhaaranjeeettii debbaku dialasis, pasemaker implantation, arthopedic saport parikaraalu, canesar chikitsa marinta bhaaramgaa marai. ee vishayaanni kendra aarogya shaakhe angeekarinchindi. aarthopedicslo upayoginche saport parikaraalapai pannunu 5 nunchi 12 saataaniki penchaaru. blud cancer minaha itara rakala canesar paeshentla saport parikaraalapai pannu 5 nunchi 12 saataaniki perigindi. radialogy yam traallo upayoginche kits minaha itaravyaadhi nirdhaarana kitspy 28% gst vaesaaru.vidyanuu vidichi pettaleduunnata vidya samsthalu, vishwavidyaalayaalanu kuudaa gst vadilipettaledu. gst kinda namodu chesukunnara leda teliyajeyaalantuu aachaarya nagarjuna versity, krishna varsiteelaku itivale apy vaanijya pannula saakha notisulu ichindi. ippati varakuu varsiteelaku sales tax godavalu gaanee, aadaaya pannu godavalu gaanee levu. okavela versity sevalapai gst vartimpajeste 18% pannu vidhinche avakaasam undi. idantaa kuudaa vidyaarthulapai pade bharame.pustakaalakuu segapustakaala roopamloonuu vidyaarthulapai bhariga bharam padanundi. medical, injaneering, nyaaya vidya, aadhyaatmika pustakaalu marinta priyam kaanunnaayi. navalalu, paatya grandhaalu, gaidlu, test peparlu, kwaschan byaankulu raasinanduku sabjektunu batti ekamottamgaa, lekapothe pejeeki inta ani, pustakam dharapai inta ani vividha rakaluga rachayitaku pablisharlu rayalty istuntaaru. printing, binding, raayalteelapai gst 12% undi. pablisharlaku input subsidy lekapovadamto ee bharam viniyogadaarulapaine padutundi.